ቅድመ ዳሰሳ | ሰበታ ከተማ ከ ሀዋሳ ከተማ
በዘጠነኛው ሳምንት የቅዳሜ መርሐ ግብር አካል የሆው የሰበታ ከተማ እና ሀዋሳ ከተማ ጨዋታን እንደሚከተለው ተመልክተነዋል።በአዲስ አበባ ስታዲየም እያደረጋቸውሚገኙ ጨዋታዎችን በተከታታይ እያሸነፈ የሚገኘው ሰበታ ከተማ ከነገው ጨዋታ ሙሉ ሦስት ነጥብ ማግኘት ደረጃውን ለማሻሻል ወሳኝ ነው። የውበቱ አባተ ቡድን አሰልጣኙ በድሕረ ጨዋታ አስተያየት እንደሚገልፁት አጨዋወቱን ከተጋጣሚያቸው ባህርይ አንፃር የሚቃኝ በመሆኑ በነገው ጨዋታ ኳስን በተጋጣሚ የሜዳ ክፍል ተቆጣጥሮ የጎል እድሎችን ለመፍጠር እንደሚጥር ይጠበቃል። ቡድኑ ጎሎችን ከተለያየ የአጨዋወት አማራጭ ለማግኘት የሚጥር መሆኑ ጠንካራ ጎኑ ሲሆን በነገው ጨዋታ የማጥቃት ወቅት ከጀርባቸው ጥለውት የሚሄዱትን ክፍተት በፈጣን የመልሶ ማጥቃት አደጋ ሊፈጥሩ የሚችሉት የሀዋሳ ተጫዋቾችን የሚከላከሉበት መላ መዘየድ ይጠበቅባቸዋል።ሰበታዎች ዳዊት እስጢፋኖስ፣ በኃይሉ አሰፋ፣ አስቻለው ግርማ እንዲሁም እስከ ዓመቱ መጨረሻ በጉዳት አይደርስም የተባለው ተከላካዩ ሳቪዮ ካቩጎ ከጨዋታው ውጪ ሆነዋል፡፡ ከተከታታይ ድል አልባ ጉዞ በኋላ ወደ አሸናፊነት የተመለሰው ሀዋሳ ከተማ ባለፈው ሳምንት ያሳካውን ድል ለመድገም አልሞ ወደ ሜዳ ይገባል።ቡድኑ ለመተንበይ አስቸጋሪ የሆነ አጨዋወት የሚከተል ቢሆንም ከሜዳ ውጪ በሚያደርጋቸው ጨዋታዎች የሚያዘወትረው ጥንቃቄ የተሞላበት አቀራረብ በነገው ጨዋታም የሚጠበቅ ነው። ቡድኑ ከተጋጣሚው አንፃር ኳስ ቁጥጥር ላይ ዝንባሌ የሌለው በመሆኑ ኳሱን ለሰበታ በመስጠት ወደራሳቸው የሜዳ ክፍል በማመዘን በቀጥተኛ ኳሶች አደጋ ለመፍጠር ይጥራሉ ተብሎ ይገመታል። እየተሻሻለ የመጣው የአማካይ ክፍል እና በአጥቂዎቹ ጉዳት ምክንያት የቡድኑን የጎል ማስቆጠር ጫና የተሸከመው ብሩክ በየነ ለሀዋሳ ውጤታማነት ቁልፍ ሚና እንደሚኖራቸውም ይጠበቃል።በሀይቆቹ በኩል ከጉዳት ያገገመው መስፍን ታፈሰ መግባቱ አጠራጣሪ ሲሆን እስራኤል እሸቱ አይኖርም።እርስ በርስ ግንኘነትበሊጉ ከዚህ ቀደም ለስድስት ጊዜያት ተገናኝተው ሰበታ 3 በማሸነፍ ቀዳሚ ሲሆን ሀዋሳ 1 ድል አስመዝግቧል። በቀሪዎቹ ሁለት ጨዋታዎች ደግሞ ያለ ጎል አቻ ተለያይተዋል።– በስድስቱ ጨዋታዎች ሰበታ 5 ሲያስቆጥር ሀዋሳ 4 አስቆጥሯል።ግምታዊ አሰላለፍሰበታ ከተማ (4-3-3)ዳንኤል አጃይጌቱ ኃይለማርያም – አዲስ ተስፋዬ – ወንድይፍራው ጌታሁን – ኃይለሚካኤል አደፍርስታደለ መንገሻ – ደሳለኝ ደባሽ – መስዑድ መሐመድሲይላ ዓሊ – ፍፁም ገ/ማርያም – ባኑ ዲያዋራሀዋሳ ከተማ (4-4-2)ቤሊንጋ ኢኖህዳንኤል ደርቤ – ላውረንስ ላርቴ – መሳይ ጳውሎስ – ያኦ ኦሊቨርሄኖክ ድልቢ – ዘላለም ኢሳይያስ – ተስፋዬ መላኩ – ብርሀኑ በቀለሄኖክ አየለ – ብሩክ በየነ